Il-Kabinett approva propsota biex fix-xhur li ġejjin jibda x-xogħol l-ewwel residenza għall-persuni b’diżabilità f’Għawdex. Il-proposta saret mis-Segretarju Parlamentari għad-Drittijiet ta’ Persuni b’Diżabilità u Anzjanità Attiva Justyne Caruana biex tkompli titwettaq il-wegħda elettorali li f’dawn l-aħħar ġimgħat ingħatat prijorità mill-istess Segretarjat. tvm.com.mt jinsab informat li fil-jiem li ġejjin se toħroġ sejħa għall-espressjoni ta’ interess għal propjetajiet li jkunu addattati, skont il-kriterji li se jiġu mħabbra fl-istess espressjoni. Sadanittant beda wkoll il-proċess biex ikun hemm sejħa għax-xogħlijiet fuq l-ewwel residenza fis-Siġġiewi li mistennija tilqà l-ewwel residenti sal-aħħar tas-sena filwaqt li hemm sensiela ta’ proprjetajiet oħrajn li qegħdin jiġu evalwati mill-periti.